OpenLLM-France/wikimedia huggingface dataset:
# Svetlanaïta

La svetlanaïta és un mineral de la classe dels sulfurs. Rep el nom en honor de la mineralogista russa Svetlana K. Smirnova, per les seves contribucions a la geologia als dipòsits epitèrmics d'or i argent de la regió de Tien–Shan.

## Característiques

La svetlanaïta és un selenur d'estany, de fórmula química SnSe. Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2022. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del departament de Ciències de la Terra del Museu d'Història Natural de Londres, amb el número de catàleg: bm 2020,2.

## Formació i jaciments

Va ser descoberta al dipòsit d'Ozernovskoe, al krai de Kamtxatka (Rússia), on es troba en forma de petits fusos euèdrics d'entre 0,5 i 15 μm en quars. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Svetlanaite» (en anglès). Mindat. [Consulta: 22 març 2022].
* ↑ Okrugin, Victor M.; Vymazalová, Anna; Kozlov, Vladimir V.; Laufek, František; Stanley, Chris J.; Shkilev, Ilya A. «Svetlanaite, SnSe, a new mineral from the Ozernovskoe deposit, Kamchatka peninsula, Russia». Mineralogical Magazine, 86, 2, 01-04-2022, pàg. 234–242. DOI: DOI:10.1180/mgm.2021.80 [Consulta: 17 octubre 2022].
# Sext Rufus

Sext Rufus (llatí: Sextus Rufus) és un nom amb què és conegut un historiador romà altrament conegut com a Fest, autor d'un Breviarum rerum gestarum populi Romani. A aquest autor també se li atribueix una obra intitulada De regionibus urbis Romae, que, en realitat, és una obra forjada el segle xv a partir de diversos texts moderns i antics a imatge i semblança dels dos catàlegs regionaris del segle iv.
# Julián Arribas Pérez

Julián Arribas Pérez (Borriana, 1966) és un docent especialitzat en ciències, músic de rock, i escriptor.
Amb el relat La delicada flaire del vi va guanyar el XXVIII Premi Picassent “Cristòfor Aguado Medina” (2006). En l'àmbit de la poesia és l'autor de: Imatge, Premi Flor Natural dels I Jocs Florals de Vall d'Uixó en 2006; A ulls clucs, Premi de Poesia “Antoni Ferrer” en 2007; A la vora de l'abisme, XXIX Premi de Poesia de Picassent “Cristòfor Aguado Medina” (2007); La fecunditat del fang, XXXIII Concurs de Poesia Jocs Florals Torroja del Priorat (2010);

## Referències

* ↑ «Arribas gana los primeros Jocs Florals que difundirán la fiesta». El Periódico Mediterráneo, 28-04-2006 [Consulta: 1r agost 2014].
* ↑ Pladeveya, G. ««La fecunditat del fang» guanya la Flor Natural dels Jocs Florals de Torroja». El Punt Avui, 09-05-2010 [Consulta: 1r agost 2014].
# Biaix d'autoservei

El biaix d'autoservei és un biaix cognitiu que consisteix a atribuir amb més probabilitat els èxits a factors propis o personals i els fracassos a culpes de l'entorn. És força freqüent en els resultats acadèmics, en què es considera que una bona qualificació és la conseqüència de l'esforç o les capacitats i una nota baixa s'atribueix a la mala sort, subjectivitat de l'examinador o sistema d'avaluació, alteracions ambientals o comparació amb els altres. Un altre camp on apareix freqüentment és en l'empresa. Va ser formulat per primer cop el 1975.
S'explica per diverses raons: la necessitat psicològica de protegir l'autoconcepte, les ganes d'agradar els altres o esquivar una possible sanció i la tendència de la memòria humana a emmagatzemar de manera prioritària els èxits com a referents de conducta posterior.

## Vegeu també

* Efecte Dunning-Kruger
* Hibris
* Megalomania
* Narcisisme
* Supèrbia

## Referències

* ↑ Miller, Dale T.; Ross, Michael (1975). "Self-serving biases in the attribution of causality: Fact or fiction?". Psychological Bulletin 82 (2): 213–225
# Nicolau Cotoner i d'Olesa

Nicolau Cotoner i d'Olesa (Palma, 1608 - Malta, 1680) fou Gran Mestre de l'Orde de Malta, entre 1663 i 1680.
Era fill de Marc Antoni Cotoner i de Santmartí i de na Joana d'Olesa, i alhora era germà de l'anterior Mestre. Va ingressar a l'orde el 1625 i va anar a fer el noviciat a Malta al costat del seu germà Rafael. El 1644 fou nomenat castellà de Malta i el 1645 batlle de Negropont. El 1660 va succeir el seu germà primer a la batllia de Mallorca i el 1663 en el càrrec de Gran Mestre. En el seu mestratge va fer construir unes defenses per a la població civil a Malta, anomenada la Cotonera, ja que Venècia i el Turc havien firmat la pau i temia represàlies d'aquests últims. Es va dedicar a l'estratègia i a la diplomàcia i així l'Orde va créixer en prestigi a diferents estats europeus, com França o la Gran Bretanya. El 1674 va fundar una escola d'anatomia annexa a la Infermeria de l'Orde que el seu germà havia fet ampliar i aquest mateix any va redactar en italià les constitucions i estatuts de l'Orde.

## Referències

* ↑ Roca, Francesc. «95: Nicolau Cotoner, cap d’estat de Malta». Fundació d'Estudis Històrics de Catalunya. [Consulta: 17 febrer 2024].
* ↑ «Nicolau Cotoner i d'Olesa». Gran Enciclopèdia Catalana. Barcelona: Grup Enciclopèdia Catalana.
* ↑ «Nicolau Cotoner y d'Olesa» (en castellà). Real Academia de la Historia. [Consulta: 17 febrer 2024].

## Bibliografia

* Oliver i Moragues, M. Sobirà Orde de Malta. El front balear a la Mediterrània. Els Grans Mestres Mallorquins, 2000, p. 67-92.
# Topologia discreta

En matemàtiques, s'anomena topologia discreta (sovint anomenada també topologia fina) a aquella topologia tal que tots els elements de l'espai són oberts. És la topologia amb més oberts que es pot definir sobre qualsevol espai.

## Propietats

Degut a la seva simplicitat se'n poden demostrar fàcilment moltes propietats. Per tot X espai topològic sobre un conjunt C amb la topologia discreta:
* Tot element de X és tancat.
* Les components connexes de X són cadascun dels elements de C.
* La dimensió topològica de X és zero.
* X compleix tots els axiomes de separació.
* X és separable si i només si és contable.

### Mètrica discreta

La mètrica induïda per la topologia discreta s'anomena mètrica discreta. La distància entre dos punts x i y, d(x,y), en un espai de mètrica discreta ve definida com:
    $d(x,y)=\left\{{\begin{matrix}1&{\mbox{si}}\ x\neq y\\0&{\mbox{si}}\ x=y\end{matrix}}\right.$

## Referències

* ↑ Weisstein, Eric W., «Discrete Topology» a MathWorld (en anglès).
* ↑ Steen, Lynn Arthur; Seebach, J. Arthur Jr.. Counterexamples in Topology (en anglès). Dover reprint of 1978. Berlin, New York: Springer-Verlag, 1995, p. 41-42. ISBN 978-0-486-68735-3.

## Vegeu també

* Topologia grollera

## Enllaços externs

* Ejemplos y propiedades de espacios topológicos finitos Matesfacil (castellà)
# Svetlanas

Svetlanas és un grup de punk rock format a Moscou però establert a Milà i encapçalat per la cantant Olga Svetlanas.

## Discografia
### Àlbums

* Svetlanas (2010)
* Tales from the Alpha Brigade (2013)
* Naked Horse Rider (2015)
* This Is Moscow Not L.A. (2017)
* Disco Sucks (2020)

### EP

* KGB Session (2009)
* East Meets West (2015)
* Putin on da Hitz (2017)

## Referències

* ↑ «Svetlanas» (en castellà). Criaturas Salvajes, 27-03-2020. [Consulta: 26 abril 2023].
* ↑ «SVETLANAS: HOW TO GET KICK OUT OF RUSSIA, AND NEVER ALLOWED INTO THE COUNTRY AGAIN» (en anglès). , 16-03-2018.
* ↑ «Russian punk band Svetlanas explodes on latest powder keg album» (en anglès). , 17-07-2017.
* ↑ «The Svetlanas – 'The most dangerous band in the world'?» (en anglès). , 30-01-2018.
# Julio Ardanaz y Crespo

Julio Ardanaz y Crespo (Rucandio, 22 de maig de 1860 - Madrid, 24 d'agost de 1939) va ser un militar espanyol.

## Biografia

El 1916 fou ascendit a general. En 1922 fou nomenat Governador Civil de Barcelona en substitució de Martínez Anido. Posteriorment va lluitar en la Guerra del Rif. En implantar-se el Directori militar de la Dictadura de Primo de Rivera va ser Segon Cap de l'Estat Major Central en 1923, Capità General de la VIII Regió Militar en 1925 i ministre de l'Exèrcit entre novembre de 1928 i gener de 1930. El 1927 fou membre de l'Assemblea Nacional Consultiva

## Referències

* ↑ Sánchez Guerra destituye a Arlegui y Martínez Anido a La Voz, 1922
* ↑ Notícia del nomenament al diari ABC, 1925
* ↑ Fitxa del Congrés dels Diputats

## Bibliografia

* Diccionario biográfico español. Real Academia de la Historia
Càrrecs públics :
| Precedit per: Severiano Martínez Anido | Governador Civil de Barcelona 1922 | Succeït per: Salvador Raventós Clivilles |
| Precedit per: Severiano Martínez Anido | Ministre de Gràcia i Justícia 1925 - 1930 | Succeït per: Dámaso Berenguer y Fusté |
# The Champ

«The Champ» té aquests significats:
* The Champ (pel·lícula de 1931), traduïda com El campió, pel·lícula dirigida per King Vidor.
* The Champ (pel·lícula de 1979), traduïda com El campió, pel·lícula dirigida per Franco Zeffirelli.
* The Champ (videojoc).
# Bestla (satèl·lit)

Bestla, també conegut com a Saturn XXXIX (designació provisional S/2004 S 18), és un satèl·lit irregular retrògrad de Saturn. Scott S. Sheppard, David C. Jewitt, Jan Kleyna i Brian G. Marsden van publicar-ne la descoberta el 4 de maig del 2005, a partir d'observacions fetes entre el 13 de desembre del 2004 i el 5 de març del 2005.
Bestla té aproximadament set quilòmetres de diàmetre i orbita Saturn en una distància mitjana de 20.192.000 km en 1088 dies, amb una inclinació de 147° respecte a l'eclíptica (151° respecte a l'equador de Saturn), en moviment retrògrad i amb una excentricitat orbital de 0,5176. Temps enrere, el 2005, les primeres observacions van suggerir que Bestla tenia una alta excentricitat, de 0,77. Com molts altres satèl·lits irregulars de gegants gasosos, la seva excentricitat pot variar a causa del mecanisme de Kozai.
Bestla va ser anomenada l'abril del 2007 en honor de Bestla, una geganta de gel de la mitologia nòrdica, mare d'Odin.

## Referències

* ↑ Jacobson, R.A. (2007) SAT270, SAT271. «Planetary Satellite Mean Orbital Parameters» (en anglès). JPL/NASA, 28-06-2007. [Consulta: 19 gener 2008].
* ↑ Brian G. Marsden. «MPEC 2005-J13 : Twelve New Satellites of Saturn» (en anglès). Minor Planet Center, 03-05-2005. [Consulta: 19 gener 2008].

## Enllaços externs

* Saturn's Known Satellites (anglès)
* Jewitt's New Satellites of Saturn page (anglès)
* IAUC 8523: New Satellites of Saturn 4 de maig del 2005 (descoberta) (anglès)
* IAUC 8826: Satellites of Jupiter and Saturn 5 d'abril del 2007 (anomenament) (anglès)
# Tomasz Cywka

Tomasz Wojciech Cywka (27 de juny de 1988, Gliwice, Polònia) és un futbolista polonès. Juga com a davanter al Derby County.

## Clubs

| Club | País | Any |
| Wigan Athletic | Anglaterra | 2006 |
| Oldham Athletic | Anglaterra | 2006 |
| Wigan Athletic | Anglaterra | 2006 - 2010 |
| Derby County | Anglaterra | 2010-2012 |
| Reading FC | Anglaterra | 2012 |
| Barnsley FC | Anglaterra | 2012- |

## Referències

* ↑ The PFA Footballers' Who's Who 2010–11. Mainstream Publishing, 2010, p. 104. ISBN 978-1-84596-601-0.
# Signal (Arizona)

Signal és un despoblat a la riba del riu Big Sandy al sud del comtat de Mohave (Arizona, Estats Units). La població va ser un centre miner des de la dècada de 1870 fins a la dècada de 1930. La població màxima arribà uns 800 habitants. Encara avui es poden veure restes de la ciutat juntament amb la propera Virginia City.
El poble és a unes 16 milles de la ruta nord-americana 93, a unes 60 milles (97 km) al sud de Kingman. El riu Big Sandy corre a l'est del lloc de la ciutat. El riu duu filet d'aigua gairebé tot l'any, però de vegades sofreix crescudes sobtades després d'aiguats. Signal és a l'extrem nord de Signal Wash. L'àrea protegida d'Arrastra Mountain Wilderness és a unes tres milles al sud del lloc del poble. La serralada d'Artillery Mountains recorre el costat occidental del riu Big Sandy fins a Alamo Lake, 12 milles (19 km) al sud. Signal nasqué fruit de la mineria de plata i or a la zona. El 1874 es van obrir les mines McCracken i Signal va créixer un parell d'anys més tard, entre 1876 i 1877. Durant el seu temps el poble tingué molins per a les mines locals i les properes mines McCracken. Un problema clau per a Signal va ser portar mercaderies degut al seu aïllament. Els propietaris de les tendes havien de fer les seves comandes amb 6 mesos d'antelació. A l'època de màxima esplendor de la ciutat tenia 5 tendes, 3 restaurants i 13 bars i una fàbrica de cervesa pròpia. La població estava majoritàriament abandonada el 1932, però alguns ranxos de la zona continuen funcionant avui dia.
Encara queden poques restes de les mines i el molí originals. Les ruïnes disperses d'equips miners i les ruïnes de tova de la ciutat marquen el lloc avui. Les ruïnes estan ben conservades a causa de la ubicació remota. També es conserva intacte un cementiri del poble. Al poble hi ha un vigilant a temps parcial. Les restes de la ciutat es troben en terrenys del Bureau of Land Management. L'àrea al voltant de Signal no està completament deshabitada, ja que hi ha diverses granges i cases a prop, i l'àrea no incorporada de Signal encara apareix com a poblada.

## Notes

* 1 2 «Signal – Arizona Ghost Town». ghosttowns.com.
* ↑ Heatwole, Thelma. «Signal: Best Stores in the Territory». A: Ghost Towns and Historical Haunts in Arizona. Phoenix: American Traveler Press, 1991, p. 28–32. ISBN 978-0914846109.
* ↑ Varney, Philip. «Three: Ghosts of Central-Western Arizona • The Hot Ones». A: Arizona's Best Ghost Towns. Flagstaff: Northland Press, 1980, p. 41–42. ISBN 0873582179. LCCN 79-91724.
* 1 2 American Pioneer & Cemetery Research Project – Signal Arizona
# Julius Wess

Julius Wess (5 de desembre de 1934 – August 8, 2007) fou un físic teòric austríac conegut per haver desenvolupat el model Wess–Zumino i el model Wess–Zumino–Witten en el camp de supersimetria. Va rebre la Medalla Max Planck, la Medalla Wigner, el Premi Gottfried Wilhelm Leibniz, el Premi Dannie Heineman, i de diversos doctorats honoraris.

## Biografia

Julius Wess va néixer a Oberwölz Stadt (Estíria, Austria). Va rebre el seu doctorat a Viena sota la direcció de Hans Thirring. El seu examinador doctoral fou Erwin Schrödinger. Després de treballar als Estats Units esdevingué professor a la Universitat de Karlsruhe, i més tard, professor a la Universitat de Múnic. Després de la seva jubilació va treballar al laboratori DESY d'Hamburg.

## Publicacions

* Wess, Julius i Bagger, Jonathan (desembre 1983). Supersymmetry I Supergravity. Princeton Sèrie en Físiques. ISBN 0-691-08326-6 / 0-691-08556-0
* Wess, Julius i Bagger, Jonathan (març 1992). Supersymmetry I Supergravity: Revised i Edició Expandida. Princeton Sèrie en Físiques. ISBN 0-691-02530-4

## Referències

* Chang, Kenneth. "Julius Wess, 72, Físic Teòric, És Mort". The New York Times. August 27, 2007.
# Bestujevka

Bestujevka (en rus: Бестужевка) és un poble de l'óblast d'Uliànovsk, a Rússia, que el 2010 tenia 168 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Tomasz Frankowski

Tomasz Frankowski (16 d'agost de 1974) és un futbolista polonès. Va disputar 22 partits amb la selecció de Polònia.

## Estadístiques

Selecció de Polònia :
| Anys | Partits | Gols |
| 1999 | 2 | 0 |
| 2000 | 2 | 1 |
| 2001 | 0 | 0 |
| 2002 | 0 | 0 |
| 2003 | 0 | 0 |
| 2004 | 3 | 2 |
| 2005 | 10 | 7 |
| 2006 | 5 | 0 |
| Total | 22 | 10 |

## Referències

* ↑ J.League Official site
* ↑ National Football Teams
# Tebibyte

Un tebibyte (la contracció de tera binari i byte) és una unitat d'informació o d'emmagatzemament informàtic, abreujada com a TiB.
1 tebibyte = 2$^{40}$bytes = 1.099.511.627.776 bytes
El tebibyte està relacionat amb el terabyte, aquest últim es pot fer servir com a sinònim de tebibyte o per indicar 10$^{12}$ bytes = 1.000.000.000.000 bytes. Aquest nou prefix de byte es fa servir per evitar aquesta confusió.
Múltiples de bytes :
| Prefix del SI (SI) | Prefix del SI (SI) | Prefix del SI (SI) | Prefix binari (IEC 60027-2) | Prefix binari (IEC 60027-2) | Prefix binari (IEC 60027-2) |
| Nom | Símbol | Múltiple | Nom | Símbol | Múltiple |
| kilobyte | kB | 10$^3$ (o 2$^{10}$) | kibibyte | KiB | 2$^{10}$ |
| megabyte | MB | 10$^6$ (o 2$^{20}$) | mebibyte | MiB | 2$^{20}$ |
| gigabyte | GB | 10$^9$ (o 2$^{30}$) | gibibyte | GiB | 2$^{30}$ |
| terabyte | TB | 10$^{12}$ (o 2$^{40}$) | tebibyte | TiB | 2$^{40}$ |
| petabyte | PB | 10$^{15}$ (o 2$^{50}$) | pebibyte | PiB | 2$^{50}$ |
| exabyte | EB | 10$^{18}$ (o 2$^{60}$) | exbibyte | EiB | 2$^{60}$ |
| zettabyte | ZB | 10$^{21}$ (o 2$^{70}$) | zebibyte | ZiB | 2$^{70}$ |
| yottabyte | YB | 10$^{24}$ (o 2$^{80}$) | yobibyte | YiB | 2$^{80}$ |

## Referències

* ↑ International Electrotechnical Commission «60027-2:1972/AMD1:1999. Amendment 2 - Letter symbols to be used in electrical technology. Part 2: Telecommunications and electronics». Genève: IEC, 1999.
# Meridià 156 a l'est

El meridià 156 a l'est de Greenwich és una línia de longitud que s'estén des del pol Nord travessant l'oceà Àrtic, Àsia, Oceania l'oceà Índic, l'oceà Antàrtic, Australàsia i l'Antàrtida fins al pol Sud.
El meridià 156 a l'est forma un cercle màxim amb el meridià 24 a l'oest. Com tots els altres meridians, la seva longitud correspon a una semicircumferència terrestre, uns 20.003,932 km. Al nivell de l'Equador, és a una distància del meridià de Greenwich de 17.366 km.

## De Pol a Pol

Començant en el pol Nord i dirigint-se cap al pol Sud, aquest meridià travessa:
    Coordenades País, territori o mar Notes 90° 0′ N, 156° 0′ E﻿ / ﻿90.000°N,156.000°E﻿ / 90.000; 156.000﻿ (Oceà Àrtic) Oceà Àrtic 77° 5′ N, 156° 0′ E﻿ / ﻿77.083°N,156.000°E﻿ / 77.083; 156.000﻿ (Mar de Sibèria Oriental) Mar de Sibèria Oriental 71° 5′ N, 156° 0′ E﻿ / ﻿71.083°N,156.000°E﻿ / 71.083; 156.000﻿ (Rússia) Rússia Sakhà Óblast de Magadan — des de 66° 4′ N, 156° 0′ E﻿ / ﻿66.067°N,156.000°E﻿ / 66.067; 156.000﻿ (Óblast de Magadan) 60° 57′ N, 156° 0′ E﻿ / ﻿60.950°N,156.000°E﻿ / 60.950; 156.000﻿ (Mar d'Okhotsk) Mar d'Okhotsk Golf de Xélikhov 56° 42′ N, 156° 0′ E﻿ / ﻿56.700°N,156.000°E﻿ / 56.700; 156.000﻿ (Rússia) Rússia Krai de Kamtxatka — Península de Kamtxatka 53° 35′ N, 156° 0′ E﻿ / ﻿53.583°N,156.000°E﻿ / 53.583; 156.000﻿ (Mar d'Okhotsk) Mar d'Okhotsk 50° 45′ N, 156° 0′ E﻿ / ﻿50.750°N,156.000°E﻿ / 50.750; 156.000﻿ (Rússia) Rússia Óblast de Sakhalín — illa de Paramuxir, Illes Kurils 50° 23′ N, 156° 0′ E﻿ / ﻿50.383°N,156.000°E﻿ / 50.383; 156.000﻿ (Oceà Pacífic) Oceà Pacífic Passa a l'est de l'illa de Bougainville, Papua Nova Guinea (a 6° 42′ S, 155° 57′ E﻿ / ﻿6.700°S,155.950°E﻿ / -6.700; 155.950﻿ (Illa de Bougainville)) 6° 47′ S, 156° 0′ E﻿ / ﻿6.783°S,156.000°E﻿ / -6.783; 156.000﻿ (Papua Nova Guinea) Illes Salomó Illa Ovau 6° 49′ S, 156° 0′ E﻿ / ﻿6.817°S,156.000°E﻿ / -6.817; 156.000﻿ (Mar de Salomó) Mar de Salomó Passa a l'oest de Fauro, Illes Salomó (a 6° 58′ S, 156° 1′ E﻿ / ﻿6.967°S,156.017°E﻿ / -6.967; 156.017﻿ (Fauro)) Passa a l'est de Shortland, Illes Salomó (a 7° 2′ S, 155° 51′ E﻿ / ﻿7.033°S,155.850°E﻿ / -7.033; 155.850﻿ (Shortland)) 11° 46′ S, 156° 0′ E﻿ / ﻿11.767°S,156.000°E﻿ / -11.767; 156.000﻿ (Mar del Corall) Mar del Corall Passa a través de les Illes del Mar del Corall Austràlia 29° 58′ S, 156° 0′ E﻿ / ﻿29.967°S,156.000°E﻿ / -29.967; 156.000﻿ (Oceà Pacífic) Oceà Pacífic 60° 0′ S, 156° 0′ E﻿ / ﻿60.000°S,156.000°E﻿ / -60.000; 156.000﻿ (Oceà Antàrtic) Oceà Antàrtic 69° 0′ S, 156° 0′ E﻿ / ﻿69.000°S,156.000°E﻿ / -69.000; 156.000﻿ (Antàrtida) Antàrtida Territori Antàrtic Australià, reclamat per Austràlia

## Referències

* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
* ↑ «Vincenty formula for distance between two Latitude/Longitude points».

## Vegeu també

* Meridià 155 a l'est
* Meridià 157 a l'est
# Tectosilicat

Els tectosilicats són un subgrup de minerals que pertany al gran grup dels silicats, classificats segons l'estructura. En aquest subgrup els tetraedres tenen tots els seus cims comuns i, dins els silicats, són els de màxima polimerització. Els tectosilicats són els minerals més abundants a l'escorça terrestre. Inclouen el grup del quars; compost per quars (SiO₂), tridimita (SiO₂) i cristobalita (SiO₂); més el grup dels aluminosilicats (que inclouen feldespats, feldspatoïdes, zeolites, escapolites, etc.).

## Referències

* ↑ «Tectosilicat». Gran Enciclopèdia Catalana. Barcelona: Grup Enciclopèdia Catalana.
# Bielorussita-(Ce)

La bielorussita-(Ce) és un mineral de la classe dels silicats, que pertany al grup de la joaquinita. Rep el nom de la seva localitat tipus, que es troba a Belarús.

## Característiques

La bielorussita-(Ce) és un silicat de fórmula química NaBa₂Ce₂MnTi₂[Si₄O₁₂]₂O₂(F,OH)·H₂O. La seva duresa a l'escala de Mohs es troba entre 5,5 i 6.
Segons la classificació de Nickel-Strunz, la bielorussita-(Ce) pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta al dipòsit de beril·li i terres rares de Diabazovoye, a Zhitkovitschskii (Província de Hòmiel, Belarús). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Byelorussite-(Ce)» (en anglès). Mindat. [Consulta: 5 maig 2019].
# Uways II

Uways II ibn Shah Walad (mort el 1421) fou emir jalayírida de l'Iraq. Era fill de l'emir Shah Walad (1410-1411) i de la princesa jalayírida Tandura Khatun. Era un infant quan va pujar al poder (1415) sota regència de la seva mare Tandu, succeint al seu germà Mahmud i governant només al Baix Iraq i Khuzestan com a vassall del timúrida Xah Rukh i amb seu a Shushtar. La mare Tandura va morir poc temps després (vers 1415). Uways II hauria arribat a la majoria d'edat de 15 anys no abans del 1416.
En el seu regnat es van fer dues campanyes contra els kara koyunlu i en la segona va resultar mort el 1421 quan probablement rondava els 20 anys. Rabino pensa que va morir en lluita contra Mirza Ibrahim Sultan ibn Shah Rukh, el governador timúrida de Fars, que havia entrat al Khuzestan i havia ocupat Hawiza i Dezful (Dizful).
El va succeir el seu germà Shah Muhammad que va aconseguir de Shah Rukh que ordenés la retirada de Mirza Ibrahim Sultan cap al Fars, si bé va conservar Huwaiza.

## Referències

* ↑ segons Mohammadan Dyn: Orientalism V 2, Per Stanley Lane-Pool, però les fonts varien entre 1414 i 1416
* ↑ L'Enciclopèdia de l'Islam diu que fou "mort pel cap turcman Shah Muhammad", que era el fill del cap turcman Qara Yússuf

## Enllaços externs

* Jalayerids a l'Enciclopèdia Irànica
# Tomasz Kuszczak

Tomasz Kuszczak (Krosno Odrzańskie, 20 de març de 1982), és un futbolista professional polonès que actualment juga de porter al Manchester United FC de la Premier League anglesa. Kuszczak, també juga per la selecció de Polònia des del 2003.

## Referències

* ↑ «FIFA Club World Cup Japan 2008: List of Players: Manchester United» (PDF) p. 5. FIFA, 05-12-2008. Arxivat de l'original el 9 de desembre 2008. [Consulta: 2 juliol 2015].

## Enllaços externs

* Perfil de Tomasz Kuszczak a ManUtd.com (anglès)
* Tomasz Kuszczak a FootballDatabase (anglès)